____________________министерство на културата_____________________
На основание чл. 90, ал. 1 и ал. 2 и чл. 91 от Кодекса на труда, чл. 28, ал. 5 и ал. 6 от Закона за културното наследство, чл. 5, ал. 4 от Закона за закрила и развитие на културата и чл. 3 от Наредба № Н-4 от 14.06.2007 г. за провеждане на конкурсите за директори на държавните културни институти
ОБЯВЯВА КОНКУРС
ЗА ЗАЕМАНЕ НА ДЛЪЖНОСТТА „ДИРЕКТОР” НА НАЦИОНАЛЕН МУЗЕЕН КОМПЛЕКС - СОФИЯ
1. Кандидатите да отговарят на следните изисквания:

    1.1. Образование – висше; 

    1.2. Образователно-квалификационна степен „Магистър”;           

    1.3. Област на висше образование „Изкуства”;
    1.4. Професионални направления – „Изобразително изкуство”; „Теория на изкуствата”, специалност „Изкуствознание”;
1.5. Професионален опит – минимум 5 години в съответното професионално направление;
1.6. Допълнителна квалификация: владеене на английски език – писмено и говоримо, компютърна грамотност;
1.7. Предимства: стаж в художествена галерия или музей, управленски опит, квалификация по мениджмънт, ползването на друг език, научна степен или научно звание;
1.8. Управленска компетентност, която да включва способност  за формиране на цели, пътища за тяхното постигане и очаквани резултати;

1.9. Организационна компетентност и способност за планиране и организиране на дейността на Национален музеен комплекс - София;

1.10. Да познават нормативната уредба в областта на културното наследство и музеите; 

1.11. Да познават структурата и функциите на Министерство на културата и неговите подразделения;

    1.12. Да имат комуникативна компетентност и умение за работа в екип;
    1.13. Способност да предлагат иновационни решения в рамките на съществуващите указания и процедури.
    2. Конкурсът се провежда чрез разглеждане на представените документи и концепция за развитието на Национален музеен комплекс - София и събеседване.
3. В срок от един месец от публикуването на обявата, кандидатите да представят в „Човешки ресурси”, стая 505, етаж 5 в Министерство на културата, бул. ”Ал. Стамболийски” № 17, всеки работен ден от 14.00 до 17.00 часа следните документи:

3.1. Молба за участие в конкурса и автобиография;

         3.2. Документ за самоличност – оригинал и копие;

    3.3. Документ за придобито образование, специалност, квалификация, които се изискват за длъжността – оригинал и копие;

3.4. Документ, удостоверяващ трудовия стаж на кандидата - оригинал и копие;

    3.5. Свидетелство за съдимост;

    3.6. Документ за медицински преглед при първоначално постъпване на работа, както и когато трудовата дейност е прекратена за повече от 3 календарни месеца;

3.7. Документите, издадени в чужбина, се представят в легализиран превод на български език и след необходимото признаване и легализация от съответните оправомощени органи в Република България.

4. Към документите по т. 3 се представя концепция за развитието на Национален музеен комплекс - София за срок от 5 /пет/ години. Концепцията се представя в седем екземпляра, подписани от кандидата, в затворен непрозрачен плик, в обем не повече от пет страници и съдържа:

         а) анализ и оценка на състоянието и дейността на музея, основни проблеми на функционирането му;      

         б) стратегически цели и приоритети и очаквани резултати в управлението, финансирането, структурата и организацията на дейността на музея, механизми за реализация;   

         в) съвременни тенденции за развитието на музея като културна и научна организация и мястото му в националната музейна мрежа;
         г) мерки за реализиране на конкретните цели, свързани с управлението, опазването и представянето на музейните фондове, научноизследователската, образователната и познавателната дейност на музея;

         д) форми и механизми на работа за увеличаване на публиката в музея;

         е) етапи на реализация на концепцията;

         ж) законодателство в сферата на културното наследство и музеите.
         5. При подаването на документите на всички кандидати се предоставя копие от длъжностната характеристика за конкурсната длъжност.

6. Срок за заемане на длъжността – пет години. 

          За информация: тел. 94 00 845; 94 00 966. 

